CELEX: 32020D1099
Language: lt
Date: 1594857600000
Title: Politinio ir saugumo komiteto sprendimas (BUSP) 2020/1099 2020 m. liepos 16 d. dėl pritarimo trečiosios valstybės indėliui į Europos Sąjungos karinę operaciją Bosnijoje ir Hercegovinoje (EUFOR ALTHEA) (BiH/30/2020)

27.7.2020   
               
               
                  LT
               
               
                  Europos Sąjungos oficialusis leidinys
               
               
                  L 241/31
               
            
         POLITINIO IR SAUGUMO KOMITETO SPRENDIMAS (BUSP) 2020/1099
         2020 m. liepos 16 d.
         dėl pritarimo trečiosios valstybės indėliui į Europos Sąjungos karinę operaciją Bosnijoje ir Hercegovinoje (EUFOR ALTHEA) (BiH/30/2020)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnio trečią pastraipą,
         atsižvelgdamas į 2004 m. liepos 12 d. Tarybos bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje (1), ypač į jų 11 straipsnį,
         kadangi:
         
                     (1)
                  
                  
                     pagal Bendrųjų veiksmų 2004/570/BUSP 11 straipsnio 2 dalį Taryba įgaliojo Politinį ir saugumo komitetą priimti atitinkamus sprendimus dėl pritarimo siūlomiems trečiųjų valstybių indėliams į Europos Sąjungos karinę operaciją Bosnijoje ir Hercegovinoje;
                  
               
                     (2)
                  
                  
                     vadovaujantis ES operacijos vado ir Europos Sąjungos karinio komiteto rekomendacijomis dėl Ukrainos indėlio, Ukrainos indėliui turėtų būti pritarta ir jis turėtų būti laikomas reikšmingu;
                  
               
                     (3)
                  
                  
                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus. Todėl Danija nedalyvauja priimant šį sprendimą ir jis nėra jai privalomas ar taikomas;
                  
               
                     (4)
                  
                  
                     2002 m. gruodžio 12–13 d. Kopenhagos susitikime Europos Vadovų Taryba priėmė deklaraciją, kurioje pareiškė, kad „Berlin Plus“ susitarimai bus taikomi ir įgyvendinami tik tose Sąjungos valstybėse narėse, kurios taip pat yra NATO narės arba programos „Partnerystės taikos labui“ šalys ir kurios dėl to yra sudariusios dvišalius saugumo susitarimus su NATO,
                  
               PRIĖMĖ ŠĮ SPRENDIMĄ:
         
            1 straipsnis
            
               1.   Ukrainos indėliui į Europos Sąjungos karinę operaciją Bosnijoje ir Hercegovinoje (EUFOR ALTHEA) pritariama ir jis laikomas reikšmingu.
            
            
               2.   Ukraina atleidžiama nuo finansinių įnašų į EUFOR ALTHEA biudžetą.
            
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. liepos 16 d.
            
               
                  Politinio ir saugumo komiteto vardu
               
               
                  Pirmininkė
               
               S. FROM-EMMESBERGER
            
         
         
            (1)  OL L 252, 2004 7 28, p. 10